5-Amaliy mashg’uloti.
MAVZU: SUYAKLI BALIQLAR va ULARNING XARAKTERLI BELGILARI

Darsning ishining maqsadi: Talabalarga suyakli baliqlar. seldsimonlar turkumi, losossimon baliqlar, umumiy tuzilishi, xarakterli belgilari.xazm qilish organlari to‘g‘risida umumiy ma’lumotlar berish va mavzu bo‘yicha bilim, malaka va ko‘nikmalarini shakllantirish.
Mazmuni. Suyakli baliqlarning 40 dan ortiq turkumlari bor. Umurtqa pog‘onasi suyakdan iboratligi bilan o‘ziga xos xarakterga ega. Tangachalari suyak, sikloidli yoki ktenoidli. Suzgich pufagi ichaklari bilan qo‘shilgan ochiq pufag yoki yopiq pufagli. Ko‘pchilik turlarida arterial konus yo‘q spiral klapan mavjud. 
Seldsimonlar (Clupeiformes) turkumining umumiy tuzilishi, xarakterli belgilari. Seldsimonlar turkumiga eng primitiv suyakdor baliqlar kiradi. Bu turkumga seldlar va anchouslar oilalari kiradi. Tanasining umurtqalarining o‘rtasida teshik mavjud. Suzgich pufagi ichaklari bilan qo‘shilgan ochiq pufagli bo‘ladi. Yon chiziqlari yo‘q. Suzgich qanotlarining shu’lalari yumshoq va bo‘g‘imli bo‘lishi xarakterli. Seldlar dunyoda tutilayotgan baliqlarning 37 foizini tashkil qiladi. 
Seldsimonlar oilasi. Seldsimonlar oilasi vakillar asosan okean baliqlari. Seldlar oilasiga 190 tur, 50 oila baliqlari kiradi. Bular asosan dengiz va okeanlarda yashaydi, er sharida keng tarqalgan, chuchuk suvlarda ham uchraydi. Ba’zilari esa ko‘payish uchun daryolarga kiradi. Bu baliqlar gala bo‘lib yashaydigan baliq hisoblanadi, umurtqasizlar bilan oziqlanadi. Tangchalari sikloidli, engil ko‘chadigan. Tanasida yon chiziqlar yo‘q. Suzgich pufagining oldingi qismida o‘simtalar bo‘lib, bular bosh suyagining eshitish kapsulasiga ochiladi va rezanator vazifasini bajaradi.Seldsimonlar oilasi vakillari ovlanadigan baliqlarni orasida asosiy ovlanadigan hisoblanadi. Bu oilaga okean seldi, atlantik seld, boltiq seldi va boshqalar kiradi. 
Okean seldi Atlantik va Tinch okeanlarida yashaydi. 2 ta gurug‘i bor: ko‘p umurtqali va kam umurtqali. Ko‘p umurtqali seldlarga atlantik seldi, boltiq seldi yoki salaka kiradi. Kam umurtqalilarga tinch okeani seldi va oqdengiz deldi kiradi. Atlantik seldi Atlantik okeanining shimol qismida keng tarqalgan. Boltiq seldi yoki salaka kenja tur hisoblanadi atlantik okeani seldining. 
Shprot yoki kilki avlodining vakillarida tish bo‘lmasligi va qorin tomondagi to‘sh tangachalari kuchli rivojlanganligi bilan farq qiladi. Uvildiriqlari pelagik. SHprotlar dengiz gala baliqlari bo‘lib, Boltiq dengizidan to O‘rta Yer va Qora dengizgacha Evropa qirg‘oqlarida yashaydi. Boltiq shproti Boltiq dengizida yashaydi. Kilki qora dengiz shproti deyiladi Qora dengizda yashaydi. SHprotlardan asosan konservalar tayyorlanadi. 
Tyulkalar yoki kaspiy kilkilariga 4 tur kiradi. Bular asosan kichik razmerli baliqlar. Kaspiy Azov va Qora dengizda uchraydi. Qorin qismi ikki tomondan siqilgan, tangachalari tikansimon. Anal suzgichlaridagi ikkita o‘qi uzunchoq.  Og‘zi tepada, kichik va tishsiz. Uvildiriqlari pelagik. SHo‘r hamda chuchuk suvlarda yashaydi. 
Kilkilarning tana razmerlari kichik, serpushligi uchun va gala bo‘lib yashashganligi sababli yirtqich baliqlarning oziqasi hisoblanadi. Ba’zi dengizlarda (Azov, Qora dengiz) ular delfinlaga oziqa bo‘ladi. Kaspiy dengizida kilkilarni elektr to‘rlar bilan ovlaydi.
Anchouslar oilasi. Anchouslar oilasi vakillari unchalik katta gala hosil qilmaydi, bu baliqlar tropik va mo‘‘tadil dengiz va okeanlarda yashaydi. 
Evropa anchousi yoki xamsa Rossiyada keng tarqalgan. Bularning xarakterli belgilaridan biri katta og‘zi. Yuqori jag‘ suyagi uzun. Qorinchasi kilkilardan farqi yumaloq, to‘sh (kil) yo‘q. Yon chiziqlari yo‘q. Tana uzunligi deyarli 9 sm dan 16 sm gacha. Hayot tarzi gala bo‘lib yashaydi. Migratsiya qilib yashaydi. Bahorda anchouschlar Qora dengizdan Azov dengiziga migratsiya qiladi. Azov dengizida ular qisqichbaqasimonlarning plaktonlari, kamqilli chuvalchanglar va kolovratkalar bilan oziqlanadi. Qora dengizda anchouslar mizid va mollyuskalarning lichinkalari bilan oziqlanadi. Kuzda ular oziqlanishni to‘xtayda va qishgi migratsiya qilishga, ya’ni Azov dengizidan Qora dengizga o‘tadi. 
Er sharida eng ko‘p sondagi baliqlarga peru anchouslari kiradi. Peru anchouslari Peru qirg‘oqlarida va Shimoliy Chilida yashaydi. Bular zooplankton bilan oziqlanmaydi, balki mikroskopik suv o‘tlari, ya’ni vodoroslilar bilan oziqlandi. Peru qirg‘oqlarida baklanlar, pelikanlar va chaykalar anchouslar bilan oziqlanadi. Qush go‘ngi o‘g‘it sifatida ishlatiladi. Peruda anchouslar ovlanadi baliq uni uchun.  
Seldsimonlar turkumining sistematikasi. Seldsimonlar turkumiga ikkita oila kiradi: Seldsimonlar oilasi. Anchouslar oilasi.
Seldsimonlar turkumining xarakterli belgisi: Tana umurtqasining o‘rtasida (markazida) teshik mavjud, ko‘krak suzgichlari belida (poyas) mezakarakoid mavjud, ochiq pufagli, yumshoq qanotli. Qorin suzgichlari ko‘krak suzgichlaridan uzoqda. Tangachalari sikloidli. 
Seldsimonlar oilasi xarakterli belgisi: Boshi yalong‘och, qornida kil (to‘sh) bor, og‘zi kichik, yuqori jag‘ suyagi ko‘zining orqasiga vertikal kirib bormaydi.
Anchouslar oilasining xarakterli belgisi: Qornida kil (to‘sh) yo‘q, og‘zi juda katta, yuqori jag‘ suyagi ko‘zining orqasiga vertikal chuqur kirib boradi.
Losossimonlar turkumiga o‘rtacha va yirik baliqlar kiradi. Lososslar uzun tanasining orqa tomonida va dum suzgich qanotlari orasida teridan iborat skeletsiz yog‘ suzgich qanotlari yoki yog‘ suzgichi deb ataluvchi yumshoq teri qatlamining bo‘lishi bilan xarakterlanadi. Bu baliqlardan qimmatbaho go‘sht va qizil ikra olinadi. Lososlar mo‘‘tadil va shimoliy yarim sharda tarqalgan bo‘lib, dengizlarda yashaydi va ikra tashlash uchun daryolarga kiradi. Bu baliqlarning ko‘pchiligi o‘tkinchi baliqlar bo‘lib, dengizlarda o‘sib, voyaga etadi, urchish uchun daryolarga o‘tadi. Lososlarga Uzoq Sharq dengizlarida yashaydigan keta, gorbusha, nerka, ko‘l va soylarda yashaydigan gulmoy baliqlari kiradi.
Haqiqiy lososlar orasida Atlantik okeanining shimoliy qismidagi dengizlarda, Barens va Oq dengizlarda uchraydigan semga (Salmo salar) ni ko‘rsatish mumkin. Semgalar tuxum qo‘yish uchun shimoliy Evropadagi daryolarga kiradi. Nerest migratsiyasi yozda va kuzda bo‘ladi. Tuxum qo‘ygandan keyin barcha individlari nobud bo‘lmasligi bilan Uzoq Sharq lososidan farq qiladi. Ba’zi individlari to‘rt martagacha tuxum qo‘yadi. Semgalar uvildirig‘ini Uzoq Sharq lasosi singari tuproqqa ko‘mib qo‘yadi. Shimoliy, Qora va Kaspiy dengizlarida semgaga yaqin bo‘lgan kumja (Salmo trutta) uchraydi. Bu baliq esa daryolarda urchiydi, o‘sish uchun dengizga chiqadi. Ba’zi individlari daryoda voyaga etadi. Daryolarda kumjaga yaqin irq – forel (Salmo trutta fario) paydo bo‘lgan. Ular daryolardan boshqa tog‘ ko‘llariga ham kiradi. lososlar orasida haqiqiy o‘troq, chuchuk suvlarda yashovchi turlari ham uchraydi. Bulardan siglar, omular va taymenlarni ko‘rsatish mumkin.
Lososlar juda katta sanoat ahamiyatiga ega. Faqat go‘shti emas, balki uvildirig‘i (ikrasi) ham iste’mol qilinadi. Bu baliqlar sekin urchishi va qimmatbaholigi tuqayli bularni sun’iy urchitish chora-tabirlari ko‘rilgan.
Losossimonlar seldsimonlardan kelib chiqqan.
Losossimonlar turkumining xarakterli belgilari:
· tanasining orqa tomonida va dum suzgich qanotlari orasida teridan iborat skeletsiz yog‘ suzgich qanotlari yoki yog‘ suzgichi deb ataluvchi yumshoq teri qatlamining mavjudligi;
· to‘liq yoki noto‘liq yon chiziqlari borligi;
· skletida tog‘ay borligi.
12 ta oilasi bor, shulardan bittasi qirilib ketgan. 
Lososlar oilasi. Tangchalari sikloidli, tanasiga zich o‘tirgan. Yon chiziqlari to‘liq. Yog‘li suzgichlarga ega. Yon suzgichlari qisqa. Pilorik pridatkilari (o‘simtalari) bor. Oila vakillari o‘tkinchi. Qimmatbaho baliq hisoblanadi, go‘shti mazali va sifatli. 
2 ta kenja oilasi bor: lososlar va sigosimonlar. Lososlar kenja oilasiga 7 avlod kiradi: tinch okean lososi, blagarodniy losos, golsi, taymen, amerika golsi, oxridskiy lososlar, lenki.
1. Blagarodniy lososlar avlodiga– semgalar, kumjalar, forel, sevan kumjasi kiradi. Semga - yirik baliq 1,5 m keladi, og‘irligi 39 kg. Go‘shti qimmatbaholigi bilan farq qiladi. O‘tkinchi formalari dengizlarda yashaydi. Ikrometaniya vaqtida daryoga o‘tadi. Tanasida “x” simon dog‘i bor, bu dog‘ yon chizidan yuqorida. Orqa tomoni ko‘k-kulrang, qorin tomoni kumush-oq rang. Sametslarining yon tomonida tanasida jabra qopqoqlarida qizil dog‘ paydo bo‘ladi, terisi qalinlashib dag‘allashadi, pastki jag‘i uzunlashadi va uchki qismida tog‘ay ilmoq rivojlanadi. Bu davrda sametslari lox deyiladi. Kumja – tangachasi kichik semgalarga nisbatan. “X” simon dog‘ yaxshi ko‘rinadi. Kenja tiplari ko‘p: qora dengiz kumjasi, aral kumjasi, kaspiy kumjasi va boshqalar. Uzunligi 70 sm, og‘irligi 13 kg. Kumjaning kenja turi – forel. Forel – baliqchilik xo‘jaligining samarali ob’ekti hisoblanadi. Kumja o‘tkinchi baliq, bularning kuzgi va bahorgi formalari bor. Oziqlanishiga ko‘ra – yirtqich. Sevan foreli akklimatizatsiya qilingan kenja tur hisoblandi (Issiqko‘lda). Jabra yaproqlari ilmoqsimon kengaygan. 5 ta formalari bor, bu formalari bir-biridan joyi va ko‘payishi muddati bilan farq qiladi. 
[bookmark: _GoBack]2. Tinch okean lososi avlodi o‘tkinchi, chuchuk suv baliqlari hisoblanadi. Tishli katta og‘iz bilan xarakterlanadi. Anal suzgichida shoxlangan shu’lalari mavjud. Og‘zi katta, tishlari bor. Anal suzgichi uzun, o‘tkinchi. Chuchuk suvdagi formalari karlikoviy. 
Tinch okeani lososi - ketalar, gorbusha, chavicha, kijuch, nerka, simalar kiradi. Keta – Tangchasi yirik, yaproqchalarai kam, O‘kinchi, ko‘p ovlanadigan baliq. Uzunligi 1 m, og‘irligi 14 kg. Sametslari tez o‘sadi samkalariga nisbatan. YOzgi va kuzgi formalari mavjud. Gorbusha – tangachalari kichik, bular mayda, tez o‘sadigan baliqlar. Maksimal uzunligi 68 sm. O‘tkinchi. Soni juda ko‘p. Nerka – Tangchalari yirik, jabra yaproqchalari juda ko‘p. O‘tkinchi. Uzunligi 80 sm, og‘iirligi 5 kg. Chavich – tanasining orqa va yon tomonida mayda yumaloq qora dog‘lari bor. Uzunligi 1m, og‘irligi 20-25 kg. Kijuch – boshi qalin, peshonasi keng baliq, tanasi kumush rang. O‘tkinchi va tinch formalari bor. Uzunligi 88 sm, og‘irligi 6,8 kg. Sima – anal suzgichida o‘ymalari bor. Tanasining orqasida kichik, qora dog‘lar bor. O‘tkinchi va tinch formalari bor. 

Sigosimonlar kenja oilasiga 3 ta avlod kiradi: nelmalar, sigalar, valkilar kiradi. 1. Nelmilarga oq baliq, nelma kiradi.2. Sigalarga ryapushkalar kiradi. 3. Valkilarga tanasi uzunasiga valkovatiy bo‘lan baliqlar kiradi.
